পদ্মপুকুর ইউনিয়ন

পদ্মপুকুর ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত শ্যামনগর উপজেলার একটি ইউনিয়ন। ইউনিয়নের মধ্যবর্তী স্থানে ইউনিয়ন পরিষদ ভবন অবস্থিত। ভৌগোলিক অবস্থানে পদ্মপুকুর ইউনিয়ন এর দক্ষিণে রয়েছে গাবুরা ইউনিয়ন,উত্তরে প্রতাপনগর ইউনিয়ন,পূর্বে কয়রা ইউনিয়ন এবং পশ্চিমে আটুলিয়া ইউনিয়ন অবস্থিত। সুন্দরবনের কোলঘেষা এ ইউনিয়ন প্রাকৃতিক অপার সৌন্দর্যে ঘেরা।গ্রামীন পরিবেশ যেন গ্রাম বাংলার প্রকৃত রুপ আকড়ে ধরে আছে। পদ্মপুকুর ইউনিয়নের গ্রামগুলো হলো: ১। পদ্মপুকুর ২। কেদারবাজার ৩। গড়কুমারপুর ৪। বন্যতলা ৫। পাখিমারা ৬। কামালকাটি ৭। ঝাঁপা ৮। পাতাখালি ৯। চন্ডিপুর ১০। সোনাখালী ১১। খুঁটিকাটা ১২। বাইনতলা পদ্মপুকুর ইউনিয়নটি একটি সংস্কৃতমন্ডিত ইউনিয়ন। মোট জনসংখ্যার প্রায় ১৫% হিন্দু।এখানকার অধিকাংশ হিন্দু বাস করে ঝাপা, কামালকাটি,খুঁটিকাটা,সোনাখালি গ্রামে। ইউনিয়নের একটি বৃহৎ জনগোষ্ঠী হিন্দু হওয়ায় সংস্কৃতি যেন জীবন্ত রূপ ধারণ করেছে। তাছাড়া খেলাধুলাও বেশ প্রচলিত আছে এখানে। বিশেষ করে জাতীয় খেলা কাবাডি,ফুটবল,ক্রিকেট, ভলিবল,কুস্তি,কাঁছি টানা প্রতিযোগিতাসহ নানা ধরনের খেলা-ধুলা হয়ে থাকে। এখানকার মানুষ বিনোদন প্রিয়। বিনোদনের জন্য বছরে বিভিন্ন বিনোদনমূলক অনুষ্ঠান অনুষ্ঠিত হয় ইউনিয়নটিতে। পুরো পদ্মপুকুর ইউনিয়ন জুড়ে ২ টি নদী বিস্তৃত। নদী দুটি হলো: ১।কপোতাক্ষ ২।খোলপেটুয়া। ইউনিয়নের অনেক নিম্নবিত্ত পরিবার এ নদীর উপর নির্ভরশীল। পদ্মপুকুর ও পাখিমারা গ্রামের ৬০% রাস্তা পিচ এবং ইটের সলিং। তাছাড়া ইউনিয়নের অন্য জায়গায়ও কিছু ইটের সলিং রাস্তা আছে তবে অধিকাংশ রাস্তাই কাঁচা এবং কিছু জায়গা মানুষ চলাচলের জন্য খুবই কষ্টকর। বৃষ্টির মৌসুমে মানুষ খুবই ভোগান্তি পোহায়। নদী পথে যোগাযোগ ব্যাবস্হা সবচেয়ে ভালো। নদীপথে খুব সহজেই আপনি ইউনিয়নের যেকোন প্রান্তে পৌঁছাতে পারবেন। চিকিৎসাব্যাবস্থা ইউনিয়নে কোন হাসপাতাল/ডায়গনষ্টিক সেন্টার নেই তবে সরকারি কমিউনিটি ক্লিনিক রয়েছে। চিকিৎসা সেবার ক্ষেত্রে ইউনিয়নটি একটু পিছিয়ে রয়েছে।উন্নত চিকিৎসার জন্য মানুষকে শহর/মহানগরে যেতে হয় যেটা দরিদ্র মানুষদের জন্য খুবই কষ্টসাধ্য ব্যাপার। শিক্ষ্যাব্যাবস্থা শিক্ষা ক্ষেত্রে বেশ কয়েকটি প্রাথমিক বিদ্যালয় আছে,শিশুদের জন্য বিভিন্ন সহযোগী সংস্থার প্রাক-প্রাথমিক ও প্রাথমিক বিদ্যালয় রয়েছে, মাধ্যমিক বিদ্যালয়ের সংখ্যা ৩ টি,মাদ্রাসার সংখ্যা ৩ টি, বর্তমানে কোন উচ্চবিদ্যালয়(কলেজ) এ ইউনিয়নে নেই তাই ছেলেমেয়েদের অনেক কষ্ট করে পার্শবর্তী ইউনিয়নে পড়াশোনার উদ্দেশ্যে পাড়ি জমাতে হয়। ইউনিয়নের উল্লেখযোগ্য শিক্ষা প্রতিষ্ঠানসমূহ ১.গড়পদ্মপুকুর আমিনিয়া দাখিল মাদ্রাসা ২.পাখিমারা আমিনিয়া মহিলা দাখিল মাদ্রাসা ৩.বি,কে মাধ্যমিক বিদ্যালয় ৪.পাতাখালী ফাজিল মাদ্রাসা ৫.পাতাখালী মাধ্যমিক বিদ্যালয় ৬.ঝাঁপা ব্রজবিহারী মাধ্যমিক বিদ্যালয় ইউনিয়নের পূর্ববর্তী চেয়ারম্যানগণ ১। মোঃ হারেজউদ্দীন ঢালী ২। বাবু অমল কুমার ৩। মোঃ ফিরোজউদ্দীন ৪। আমজাদুল ইসলাম আমজাদ ৫। এ্যাডঃ এস,এম,আডাউর রহমান বিশিষ্ট ব্যক্তিবর্গ: মোমিনুর রহমান (প্রতিষ্ঠাতা বি,কে মাধ্যমিক বিদ্যালয়) আলহাজ্ব মকবুল হোসেন মোল্ল্যাহ আলহাজ্ব মনসুর আলী সানা মেম্বর আব্দুস সবুর সানা মেম্বর আব্দুল গফুর ঢালী এ্যাডভোকেট নুরুল ইসলাম মোঃ শফিকুল ইসলাম (প্রধান শিক্ষক,আদর্শ মাধ্যমিক বিদ্যালয়,দীঘলারআইট) এ ইউনিয়নে বাংলাদেশের উল্লেখযোগ্য রাজনৈতিক দলসমূহ বিরাজমান,যেমন বাংলাদেশ আওয়ামীলীগ ও এর অঙ্গসংগঠন যেমন যুবলীগ,বাংলাদেশ ছাত্রলীগ,শেখ রাসেল পরিষদ ও অনন্য ও সংগঠন সক্রিয় আছেন। তাছাড়া বাংলাদেশ জাতীয়তাবাদী দল বিএনপি ও এর অঙ্গসংগঠন এবং বাংলাদেশ জামায়াত ইসলামী ও এর সহযোগী সংগঠন ও সক্তিয় আছে এবং বাংলাদেশ জাতীয় পার্টি এর সংখ্যা গোরীষ্ঠতাও লক্ষ্যনীয়। "পদ্মপুকুর ইউনিয়ন"। padmapukurup.satkhira.gov.bd/। ২০২০-০২-১৪ তারিখে মূল থেকে আর্কাইভ করা। সংগ্রহের তারিখ ২০২০-০২-১৫।